钦定古今图书集成/明伦汇编/人事典/第004卷 > 梁刘勰新论 > 《激通》
## 钦定古今图书集成/明伦汇编/人事典/第004卷 > 梁刘勰新论 > 《激通》

“登峭岭者则欲望远，临峻谷者必欲窥墟。墟墓之间
使情哀，清庙之中使心敬。”此处无心，而情为之发者，
地势使之然也。故驶雪多积荒城之隈，急风好起沙
河之上。克己类出瓮牖之氓，决命必在吞气之士。何
者？寒荒之地，风雪之所积；慷慨之怀，忠义之所聚。是
以楩柟郁蹙，以成缛锦之瘤；蚌蛤结痾，而衔明月之
“珠，鸟激则能翔青云之际，矢惊则能逾白雪之岭，斯
皆仍瘁以成明文之珍，因激以致高远之势。”冲飚之
激则折木，湍波之涌必漂石。风之体虚，水之性弱，而
能披坚木，转重石者，激势之所成也。故居不隐者，思
不远也；身不危者，其志不广也。苏秦若有负郭之田，
必不佩六国之印；主父不为亲友所“蔑，必不窥五鼎
之食；张仪不有堂下之耻，必无入秦之志；范睢若无
厕中之辱，不怀复魏之心”；甯越激而修文，卒为周威
之师；班超愤而习武，终建西域之绩。观其数贤，皆因
窘而发志，缘厄而显名。故平原五达，易行之衢也；孤
峰九折，难陟之迳也。从高趋下，驽马之步也；腾峭登
危，飞鼯之足也。以险而陟，然后为贵；以难而昇，所以
为贤。古之烈士，“厄而能通，屈而能伸。”彼皆有才智，又
遇其时，得为世用也。